ZAPISNIK 3. SASTANKA POVJERENSTVA ZA ORGANIZACIJU VIŠEDNEVNE IZVANUČIONIČKE NASTAVE ZA UČENIKE **2. RAZREDA III. GIMNAZIJE, SPLIT** U SKLOPU PROJEKTA „LET'S EXPLORE LONDON“

Treći sastanak Povjerenstva za organizaciju višednevne izvanučioničke nastave za učenike **2. razreda III. gimnazije, Split** u sklopu projekta „Let's Explore London“održan je 7. studenog 2023. u 19.45 sati.

Sastanku su prisustvovali: ravnateljica Deana Bokšić, Ivana Jambrović Čugura (predsjednica Povjerenstva), Neli Kljaković Gašpić (članica Povjerenstva), Drinka Bedalov (članica Povjerenstva), Adriana Kovačević (članica Povjerenstva), Mia Milun (članica Povjerenstva), Kristina Prlić (članica Povjerenstva), Franica Marlais Kovačević (roditelj) i Karmela Jurić (učenica) za 2.a, Nenad Šavorić (roditelj) za 2.b, Ivana Aljinović (roditelj) i Klara Aljinović (učenica) za 2.c, Ana Occidentale (roditelj) za 2.d, Vesna Knezović (roditelj) za 2.e Ivana Erceg (roditelj) i Jana Paradžik Braić (učenica) za 2.f. razred.

   Na Javni poziv za organizaciju višednevne izvanučioničke nastave br.08/23 za provedbu **višednevne izvanučioničke nastave učenika 2. razreda III. gimnazije, Split od 26. lipnja do 2.srpnja 2024. i 19. do 30. kolovoza, koji je objavljen 23. listopada 2023. godine,** u roku koji je određen Javnim pozivom pristigle su ponude dviju agencija: F-Tours (Split) i ETW(Zagreb).

Povjerenstvo je otvorilo i pročitalo ponude agencija te svaku od njih usporedilo s Javnim pozivom. S obzirom na to da pristigla ponuda ETW (Zagreb) nije zadovoljila uvjete propisane Javnim pozivom, odlučeno je da se neće uzeti u obzir. Ponuda agencije F-tours (Split) odgovara uvjetima propisanim natječajem.

Javna prezentacija ponude agencije F-Tours (Split) bit će održana na zajedničkom roditeljskom sastanku u ponedjeljak, 13. studenog 2023. godine u 18 sati u knjižnici Škole.

Konačna odluka o odabiru putničke agencije kojoj se povjerava organizacija putovanja donijet će se na temelju većine glasova roditelja na roditeljskom sastanku. Zahvaljujemo svim agencijama koje su se odazvale Javnom pozivu!

Predsjednica Povjerenstva

Ivana Jambrović Čugura, prof.